pythainlp/thaigov-v2-corpus-22032023 huggingface dataset:
วันพฤหัสบดีที่ 15 กรกฎาคม 2564
กระทรวงเกษตรฯ เดินหน้าขับเคลื่อนงานนโยบายสําคัญและการแก้ไขปัญหาภาคเกษตร
กระทรวงเกษตรฯ เดินหน้าขับเคลื่อนงานนโยบายสําคัญและการแก้ไขปัญหาภาคเกษตร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารการขับเคลื่อนงานนโยบายสำคัญและการแก้ไขปัญหาภาคเกษตร ครั้งที่ 5/2564 โดยมี ดร.ทองเปลว กองจันทร์ ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ที่เกี่ยวข้องเข้าร่วมประชุมผ่านระบบออนไลน์ ว่า การประชุมในวันนี้เป็นการติดตามความก้าวหน้าการดำเนินงานนโยบายสำคัญของกระทรวงเกษตรและสหกรณ์ และการแก้ไขปัญหาภาคเกษตร โดยมีวาระสำคัญในการพิจารณา ดังต่อไปนี้ 1. การป้องกันและบรรเทาสาธารณภัยด้านการเกษตรในช่วงฤดูฝนปี 2564 ตามมติคณะรัฐมนตรี เมื่อวันที่ 18 พฤษภาคม 2564 เห็นชอบมาตรการรับมือฤดูฝนปี 2564 ตามที่สํานักงานทรัพยากรน้ำแห่งชาติ (สทนช.) เสนอ เพื่อเตรียมความพร้อมในการรับมือ ป้องกัน และลดความเสียหายจากการเกิดภัยพิบัติในฤดูฝน ประกอบด้วย 10 มาตรการ โดยสํานักงานปลัดกระทรวงเกษตรและสหกรณ์ ได้รวบรวมการป้องกันและบรรเทาสาธารณภัยด้านการเกษตรในช่วงฤดูฝนปี 2564 ของทุกหน่วยงานในสังกัดกระทรวงเกษตรและสหกรณ์ เพื่อรับมือสถานการณ์น้ำหลาก และฝนน้อยกว่าค่าปกติ โดยแบ่งการดําเนินการเป็น 3 ระยะ คือ 1) การเตรียมความพร้อม การป้องกันและลดผลกระทบ 2) การเผชิญเหตุ และ 3) การฟื้นฟู 2. รับทราบผลการดําเนินงานการส่งเสริมอาชีพให้แก่เกษตรกรผู้ได้รับการจัดที่ดินทํากินให้ชุมชนตามนโยบายรัฐบาล และปัญหา/อุปสรรคในการดำเนินงาน ซึ่งได้รับทราบแนวทางการแก้ไขปัญหาและมอบหมายให้กรมส่งเสริมสหกรณ์ดำเนินการตามลำดับต่อไป 3. ผลการดําเนินงานภายใต้คณะกรรมการโคนมและผลิตภัณฑ์นม มาตรการเร่งด่วน ระยะกลาง ระยะยาว และแผนงาน/โครงการสําคัญ (Action Plan) ภายใต้แผนปฏิบัติการด้านโคนมและผลิตภัณฑ์นม ระยะที่ 1 (ปี 2564-2570) รวมทั้ง MOU การซื้อขายนํ้านมโค ปี 2563/2564 ปริมาณรวม 3,547.640 ตัน/วัน และ 4. (ร่าง) แผนปฏิบัติราชการของกระทรวงเกษตรและสหกรณ์ ระยะ 5 ปี (พ.ศ. 2566-2570) โดยได้มอบหมายให้สํานักงานเศรษฐกิจการเกษตร (สศก.) ในฐานะหน่วยงานที่มีภารกิจหลักด้านการวางแผนงาน นโยบาย และมาตรการด้านการเกษตรจัดทําแผนปฏิบัติราชการกระทรวงเกษตรและสหกรณ์ เพื่อขับเคลื่อนยุทธศาสตร์ชาติ โดยระยะแรกได้จัดทําช่วงระยะ 3 ปี (พ.ศ. 2563 - 2565) ซึ่งแผนฯ ดังกล่าว มีกําหนดระยะเวลาสิ้นสุด ในวันที่ 30 กันยายน 2565 ทั้งนี้ สศก. ได้เตรียมกระบวนการจัดทําแผนปฏิบัติราชการฯ ระยะ 5 ปี (พ.ศ. 2566 - 2570) โดยที่ประชุมได้มีมติเห็นชอบร่างฯ ดังกล่าว
นอกจากนี้ ยังได้มีการติดตามความก้าวหน้าการแก้ไขปัญหาโรคลัมปีสกินในโค-กระบือ โดยกรมปศุสัตว์ได้รายงานถึงการบริหารจัดการวัคซีนป้องกันโรคลัมปี สกิน ในโค-กระบือ ซึ่งเป็นไปตามมติคณะรัฐมนตรีที่ได้อนุมัติงบประมาณรายจ่ายประจําปีงบประมาณพ.ศ. 2564 งบกลางรายการเงินสํารองจ่ายเพื่อกรณีฉุกเฉินหรือจําเป็นเพื่อควบคุมโรคลัมปีสกิน ในโค-กระบือวงเงินงบประมาณจํานวน684,218,000 บาท โดยกรมปศุสัตว์ได้วางแผนบริหารจัดการวัคซีนทั้ง5ล้านโดส ดังนี้ ปศุสัตว์เขต1จำนวน224,100โดส ปศุสัตว์เขต2จำนวน130,100โดส ปศุสัตว์เขต3จำนวน1,623,300โดส ปศุสัตว์เขต4จำนวน1,127,900โดส ปศุสัตว์เขต5จำนวน405,600โดส ปศุสัตว์เขต 6จำนวน376,600โดสปศุสัตว์เขต7 จำนวน563,400โดส ปศุสัตว์เขต8จำนวน341,300โดส และปศุสัตว์เขต9จำนวน207,700โดส
ทั้งนี้ ได้มอบหมายให้ปลัดกระทรวงเกษตรและสหกรณ์ ติดตามการดำเนินงานตามนโยบายสำคัญของกระทรวงเกษตรและสหกรณ์อย่างใกล้ชิด รวมถึงการแก้ไขปัญหาภาคเกษตรต่าง ๆ เพื่อให้สามารถบรรเทาความเดือนร้อนของเกษตรกรและขับเคลื่อนงานไปได้อย่างรวดเร็วและเป็นรูปธรรม.
วันศุกร์ที่ 10 กันยายน 2564
ยอดลงทะเบียนโครงการบ้านล้านหลัง ระยะที่ 2 เพียง 7 ชั่วโมงแรก  ทะลุ 12,890 ราย วงเงินสินเชื่อ 15,468 ล้านบาท
ธอส.เปิดลงทะเบียนโครงการสินเชื่อเพื่อที่อยู่อาศัย (โครงการบ้านล้านหลังระยะที่ 2) วันแรก ตั้งแต่เวลา 9.00-16.00 น. มีจำนวนผู้ลงทะเบียนแล้วกว่า 12,890 ราย คิดเป็นวงเงินสินเชื่อ 15,468 ล้านบาท และมีลูกค้าที่เอกสารพร้อมยื่นคำขอกู้แล้วกว่า 1,000 ล้านบาท
ธนาคารอาคารสงเคราะห์ เปิดลงทะเบียนโครงการสินเชื่อเพื่อที่อยู่อาศัย (โครงการบ้านล้านหลังระยะที่ 2) วันแรก ได้รับความสนใจจากผู้ที่ต้องการ บ้านใหม่ บ้านมือสอง และทรัพย์ NPA ของ ธอส. ในระดับราคาไม่เกิน 1,200,000 บาท เข้ามาลงทะเบียนผ่าน Application : GHB ALL เพื่อรับรหัสเข้าร่วมโครงการเป็นจำนวนมาก โดยตั้งแต่เวลา 9.00-16.00 น. มีจำนวนผู้ลงทะเบียนแล้วกว่า 12,890 ราย คิดเป็นวงเงินสินเชื่อ 15,468 ล้านบาท และมีลูกค้าที่เอกสารพร้อมยื่นคำขอกู้แล้วกว่า 1,000 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า หลังจากคณะรัฐมนตรี (ครม.) เมื่อวันที่ 7 กันยายน 2564 มีมติเห็นชอบให้ ธอส. สานต่อโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 2) อัตราดอกเบี้ยคงที่ 1.99% นาน 4 ปีแรก เงินงวดคงที่ 84 งวดแรก ( 7 ปี ) ภายใต้กรอบวงเงินรวม 20,000 ล้านบาท เพื่อช่วยเหลือประชาชน โดยเฉพาะผู้มีรายได้น้อยที่ไม่สามารถเข้าถึงสินเชื่อในระบบสถาบันการเงิน ผู้ที่เริ่มต้นทำงานเพื่อสร้างครอบครัว และผู้สูงอายุ ให้มีที่อาศัยเป็นของตนเองในระดับราคาซื้อ-ขายไม่เกิน 1,200,000 บาท โดยวันนี้ (10 กันยายน 2564) ธอส. ได้เปิดให้ลูกค้าลงทะเบียนผ่าน Mobile Application : GHB ALL เพื่อรับรหัสสำหรับเข้าร่วมโครงการทาง GHB Buddy บน Application Line ตั้งแต่เวลา 9.00 น.เป็นต้นมา ผลปรากฏว่า ณ เวลา 16.00 น. มีลูกค้าให้ความสนใจลงทะเบียนเข้าร่วมโครงการแล้วกว่า 12,890 ราย คิดเป็นวงเงินสินเชื่อ 15,468 ล้านบาท และมีลูกค้าที่เตรียมเอกสารพร้อมยื่นกู้ในวันแรกที่สาขาทั่วประเทศคิดเป็นวงเงินสินเชื่อรวมกว่า 1,000 ล้านบาท
สำหรับลูกค้าที่สนใจเข้าร่วมโครงการบ้านล้านหลัง ระยะที่ 2 เพื่อซื้อบ้าน หรือห้องชุด ทั้งที่เป็นที่อยู่อาศัยใหม่ของผู้ประกอบการอสังหาริมทรัพย์บ้านมือสอง และทรัพย์ NPA ของ ธอส. เพื่อปลูกสร้าง และซื้ออุปกรณ์หรือสิ่งอำนวยความสะดวกในการอยู่อาศัยพร้อมซื้อบ้านหรือห้องชุด สามารถรับรหัสเข้าร่วมโครงการได้เพียงดาวน์โหลด Mobile Application : GHB ALLและกดลงทะเบียนเพื่อรับรหัสเข้าร่วมโครงการ เมื่อทำตามขั้นตอนครบถ้วนแล้วลูกค้าจะได้รับรหัสตัวเลข 6 ตัวทาง GHB Buddy บน Application Line เพื่อนำมาแสดงในการยื่นขอสินเชื่อตั้งแต่วันศุกร์ที่ 10 กันยายน 2564 เป็นต้นไป และทำนิติกรรมได้ภายในวันที่ 30 ธันวาคม 2566 หรือ ก่อนเต็มกรอบวงเงินของโครงการ สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารได้ที่ Application: GHB ALL และ www.ghbank.co.th
วันจันทร์ที่ 7 มีนาคม 2565
“กอช. ชวนนิสิต นักศึกษา อายุ 20 ปี ออมเงินเพียงวันละ 20 บาท รับบำนาญใช้ตลอดชีพ”
กอช. แนะเทคนิคการวางแผนออมเงินร่วมกับ กอช. ต่อเนื่องโดยเริ่มออมเงินตั้งแต่อายุ 20 ปี วันละ 20 บาท เมื่ออายุ 60 ปี จะได้รับเงินบำนาญตลอดชีพประมาณไม่ต่ำกว่าเดือนละ 3,000 บาท ผู้ที่สนใจสามารถสอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนนิสิต นักศึกษา เสริมสร้างวินัยการออมเงินเพื่ออนาคต เริ่มจากจำนวนเงินน้อย แต่ออมอย่างสม่ำเสมอ ด้วยระยะเวลาในการออมที่ยาว เงินออมจะมีผลตอบแทนที่ทบต้นทบดอกไปเรื่อยๆ หากเริ่มออมกับ กอช. ตั้งแต่อายุ 20 ปีไปจนถึงอายุ 60 ปี เพียงวันละ 20 บาท หรือเดือนละ 600 บาท รัฐจ่ายเงินสมทบให้อีกตามช่วงอายุ สูงสุด 1,200 บาทต่อปี อายุครบ 60 ปีบริบูรณ์ รับเงินบำนาญโดยประมาณไม่ต่ำกว่าเดือนละ 3,000 บาทตลอดชีพ
สำหรับผู้ที่สนใจสามารถตรวจสอบสิทธิ์ สมัครเป็นสมาชิก หรือส่งเงินออมสะสมได้ที่แอปพลิเคชัน “กอช.” หรือหน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันพุธที่ 27 กรกฎาคม 2565
ออมสิน ขานรับมติ ครม. อนุมัติปล่อยกู้ Soft Loan Re-Open เปิดให้ผู้ประกอบการยื่นกู้ได้แล้วที่ www.gsb.or.th และออมสินทุกสาขา
ออมสิน ขานรับมติ ครม. อนุมัติปล่อยกู้ Soft Loan Re-Open เปิดให้ผู้ประกอบการยื่นกู้ได้แล้วที่ www.gsb.or.th และออมสินทุกสาขา หวังช่วยธุรกิจโรงแรมและ Supply Chain อ้าแขนรับนักท่องเที่ยว ฟื้นอุตสาหกรรมท่องเที่ยวไทย
ออมสินขานรับมติ ครม. อนุมัติปล่อยกู้ Soft Loan Re-Open เปิดให้ผู้ประกอบการยื่นกู้ได้แล้วที่ www.gsb.or.th และออมสินทุกสาขา หวังช่วยธุรกิจโรงแรมและ Supply Chain อ้าแขนรับนักท่องเที่ยว ฟื้นอุตสาหกรรมท่องเที่ยวไทย
นายวิทัย รัตนากร ผู้อำนวยการธนาคารออมสิน เปิดเผยว่า ตามที่คณะรัฐมนตรีมีมติอนุมัติโครงการสินเชื่อดอกเบี้ยต่ำ (Soft Loan) Re-Open ธุรกิจโรงแรมและ Supply Chain วงเงิน 5,000 ล้านบาท เมื่อวันที่ 26 กรกฎาคม 2565 และมอบหมายธนาคารออมสินเป็นผู้จัดทำโครงการ ธนาคารได้ดำเนินการตามที่รัฐบาลมอบหมาย และพร้อมเปิดให้ผู้ประกอบการโรงแรมและธุรกิจที่เป็น Supply Chain ยื่นขอกู้ได้ตั้งแต่บัดนี้เป็นต้นไป ที่เว็บไซต์ www.gsb.or.th หรือที่ธนาคารออมสินทุกสาขาทั่วประเทศ จนถึงวันที่ 30 กันยายน 2565 หรือเมื่อครบจำนวนวงเงินโครงการ
โครงการสินเชื่อดอกเบี้ยต่ำ (Soft Loan) Re-Open มีวัตถุประสงค์เพื่อสนับสนุนเงินทุนแก่ผู้ประกอบธุรกิจโรงแรม และผู้ประกอบการธุรกิจ Supply Chain ในการปรับปรุงซ่อมแซมสถานประกอบการ รวมถึงการลงทุนเพิ่มเติมเพื่อรองรับนักท่องเที่ยวชาวไทย และชาวต่างชาติที่จะกลับมาท่องเที่ยวประเทศไทยอีกครั้ง จากการที่รัฐบาลประกาศผ่อนคลายมาตรการควบคุมการเดินทางเข้าประเทศ โดยโครงการดังกล่าวมีเป้าหมายเพื่อช่วยผลักดันให้อุตสาหกรรมการท่องเที่ยวกลับมาฟื้นตัว หลังจากได้รับผลกระทบมาเป็นระยะเวลานานตลอดช่วงการแพร่ระบาดของ COVID-19
ทั้งนี้ ผู้มีสิทธิ์ยื่นขอกู้โครงการสินเชื่อดอกเบี้ยต่ำ (Soft Loan) Re-Open คือ ผู้ประกอบการ SMEs ธุรกิจโรงแรม และ Supply Chain ของโรงแรม ที่เป็นบุคคลธรรมดา และนิติบุคคลที่มีบุคคลสัญชาติไทยถือหุ้นเกินกว่าร้อยละ 50 ของทุนจดทะเบียน มีใบอนุญาตประกอบกิจการ หรืออยู่ระหว่างดำเนินการขอใบอนุญาตก่อนวันที่ 31 ธันวาคม 2563 ซึ่งได้รับผลกระทบจากโควิด-19 และมีผลประกอบการกำไรอย่างน้อย 1 ใน 3 ปีย้อนหลัง วงเงินให้กู้ต่อรายสูงสุดไม่เกิน 5 ล้านบาท ใช้บรรษัทประกันสินเชื่ออุตสาหกรรมขนาดย่อม หรือ บสย. ค้ำประกันได้ (ในวงเงินกู้ไม่เกิน 3 ล้านบาท ตามเงื่อนไขธนาคาร) ชำระคืนเงินกู้ไม่เกิน 7 ปี อัตราดอกเบี้ยคงที่ 2 ปีแรก 1.99% โดยปลอดชำระเงินต้น (กรณีชำระคืนเงินกู้ตั้งแต่ 2 ปีขึ้นไป) ในปีที่ 3-7 ใช้หลักทรัพย์ค้ำประกันเต็มวงเงิน คิดอัตราดอกเบี้ย MLR-1.00 ต่อปี (ปัจจุบัน MLR ธนาคารออมสิน = 6.150%) หากใช้ บสย. ค้ำประกัน กรณีมีหลักทรัพย์ค้ำประกันไม่น้อยกว่าร้อยละ 30 คิดอัตราดอกเบี้ย MLR-0.5 ต่อปี และกรณี บสย.ค้ำประกันเต็มวงเงิน คิดอัตราดอกเบี้ย MLR ต่อปี
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
วันศุกร์ที่ 6 พฤษภาคม 2565
รมว.สุชาติ หารือ รมว.ศึกษาธิการสิงคโปร์ พัฒนาทักษะฝีมือแรงงานรองรับความต้องการนายจ้าง
...
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายบุญชอบ สุทธมนัสวงษ์ ปลัดกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายประทีป ทรงลำยอง อธิบดีกรมพัฒนาฝีมือแรงงาน นายบุญสงค์ ทัพชัยยุทธ์ เลขาธิการสำนักงานประกันสังคม เข้าเยี่ยมคารวะ Mr.Chan Chun Sing รัฐมนตรีว่าการกระทรวงศึกษาธิการของสิงคโปร์ โอกาสนี้ได้หารือข้อราชการในประเด็นเพื่อแลกเปลี่ยนเรียนรู้และหารือการเชื่อมโยงแนวทางการพัฒนาทักษะฝีมือแรงงานที่จำเป็นให้กับแรงงานไทย รวมทั้งสามารถจัดการข้อมูลด้านแรงงานได้อย่างเป็นระบบให้ครอบคลุมทุกมิติ ณ กระทรวงศึกษาธิการสิงคโปร์
นายสุชาติ กล่าวว่า ประเทศสิงคโปร์เป็นประเทศที่ให้ความสำคัญกับการพัฒนาทรัพยากรมนุษย์บุคคลในทุกช่วงวัย โดยเฉพาะวัยแรงงาน เพราะแรงงานเป็นส่วนสำคัญในการที่จะพัฒนาประเทศ และมีระบบ Skill Future ที่น่าสนใจ เพื่อนำรูปแบบดังกล่าวไปเพิ่มศักยภาพด้านทักษะฝีมือแรงงานขั้นสูงให้แก่แรงงานไทย เพื่อให้สอดคล้องกับนโยบายรัฐบาล ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชาและกระทรวงแรงงานที่กำกับดูแลของ พล.อ.ประวิตร วงษ์สุวรรณ รองนายกรัฐมนตรี ที่ให้ความสำคัญในการส่งเสริมให้แรงงานมีงานทำ ได้รับการพัฒนาให้มีศักยภาพสูงในทุกมิติสอดคล้องกับทิศทางการพัฒนาประเทศและเพิ่มขีดความสามารถในการแข่งขัน
“กระทรวงแรงงาน ขอขอบคุณท่านรัฐมนตรีว่าการกระทรวงศึกษาธิการของสิงคโปร์ ที่ให้การสนับสนุนแลกเปลี่ยนข้อมูลระบบการพัฒนาทักษะฝีมือแรงงานของสิงคโปร์ที่จำเป็นสำหรับแรงงานไทยที่เข้ามาทำงานตามความต้องการของนายจ้างสิงคโปร์ ซึ่งเป็นนิมิตรหมายที่ดีในความร่วมมือให้สามารถจัดส่งแรงงานที่มีทักษะฝีมือชั้นสูงได้อย่างเพียงพอ มีสมรรถนะที่ตรงกับความต้องการของตลาด และกระชับความร่วมมือระหว่างสองประเทศให้แน่นแฟ้นยิ่งขึ้นต่อไป” นายสุชาติ กล่าวตอนท้าย
วันพุธที่ 20 กรกฎาคม 2565
โฆษกรัฐบาลฯ เผย นายกฯ ยินดีและชื่นชม คุณอภิญญา ทาจิตต์ จากองค์กร Stella Maris ผู้อุทิศตนเพื่อต่อสู้ปัญหาการค้ามนุษย์ จนได้รับรางวัล TIP Heroes ปี 2022 จากสหรัฐฯ
โฆษกรัฐบาลฯ เผย นายกฯ ยินดีและชื่นชม คุณอภิญญา ทาจิตต์ จากองค์กร Stella Maris ผู้อุทิศตนเพื่อต่อสู้ปัญหาการค้ามนุษย์ จนได้รับรางวัล TIP Heroes ปี 2022 จากสหรัฐฯ
วันที่ 20 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอร่วมแสดงความยินดี และชื่นชมการทุ่มเททำงานช่วยเหลือเหยื่อค้ามนุษย์จนทำให้ คุณอภิญญา ทาจิตต์ จากองค์กร Stella Maris สังฆมณฑลจันทบุรี ได้รับรางวัล TIP Heroes ในปีนี้
โฆษกประจำสำนักนายกรัฐมนตรี กล่าวว่า กระทรวงการต่างประเทศสหรัฐได้ประกาศรายชื่อ นักสู้ต่อต้านการค้ามนุษย์ (TIP Heroes) ประจำปี 2022 จำนวน 6 คน ซึ่งเป็นบุคคลหลากหลายประเทศทั่วโลกที่มีผลงานในด้านปราบปรามการค้ามนุษย์ โดยทั้ง 6 คนได้รับประกาศเกียรติคุณยกย่องต่อการอุทิศตนเพื่อต่อสู้กับปัญหาการค้ามนุษย์ ซึ่งน่าภูมิใจว่า 1 ในนั้นมีคนไทยรวมอยู่ ได้แก่ คุณอภิญญา ทาจิตต์ จากองค์กร Stella Maris สังฆมณฑลจันทบุรี
โดยในรายงาน TIP Report 2022 ระบุว่า คุณอภิญญาจากประเทศไทย ได้อุทิศตนมาเป็นเวลากว่า 7 ปี เพื่อต่อต้านการค้ามนุษย์ในประเทศไทย ได้ทำงานเพื่อช่วยเหลือผู้ที่ถูกบังคับใช้แรงงาน และได้ช่วยเหลือคนงานหลายร้อยคนในภาคประมงจากประเทศต่าง ๆ ทั้งในประเทศไทย อินโดนีเซีย กัมพูชา เมียนมา และบังคลาเทศ รวมทั้งยังมีบทบาทสำคัญในการสร้างความตระหนักเกี่ยวกับการค้าเด็ก (child trafficking) โดยได้เดินทางไปเยี่ยมโรงเรียนทั่วประเทศเพื่อให้ความรู้แก่นักเรียนมากกว่า 10,000 คนในแต่ละปี
นายธนกรฯ กล่าวว่า “นายกฯ ยินดี และภูมิใจที่มีคนไทยได้รับการยกย่องให้เป็นนักต่อสู้ด้านการค้ามนุษย์ ขอชื่นชมคุณอภิญญา ทาจิตต์ ที่ทุ่มเททำงานเพื่อช่วยเหลือเหยื่อการค้ามนุษย์ จนเป็นที่ยอมรับในระดับระหว่างประเทศ ย้ำไทยพร้อมที่จะมุ่งมั่นเดินหน้าเพิ่มประสิทธิภาพในการต่อสู้กับการค้ามนุษย์ให้หมดสิ้นไปจากประเทศไทย”
วันศุกร์ที่ 25 กุมภาพันธ์ 2565
สธ. เพิ่ม สายด่วน 02-590-4111 ให้คำปรึกษา คัดกรองอาการ ผู้ติดเชื้อโควิด 19 ที่กักตัวที่บ้าน
รัฐมนตรีช่วยว่าการกระทรวงสาธารณสุข เผย กระทรวงสาธารณสุขเพิ่มช่องทางให้คำปรึกษา คัดกรองอาการผู้ติดเชื้อโควิด 19 ที่กักตัวที่บ้าน และประสานส่งต่อหากมีอาการรุนแรงขึ้น ผ่านสายด่วน COVID Watch 02-590-4111 ให้เข้าสู่ระบบได้รวดเร็วยิ่งขึ้น
รัฐมนตรีช่วยว่าการกระทรวงสาธารณสุข เผย กระทรวงสาธารณสุขเพิ่มช่องทางให้คำปรึกษา คัดกรองอาการผู้ติดเชื้อโควิด 19 ที่กักตัวที่บ้าน และประสานส่งต่อหากมีอาการรุนแรงขึ้น ผ่านสายด่วน COVID Watch 02-590-4111 ให้เข้าสู่ระบบได้รวดเร็วยิ่งขึ้น เพื่อสร้างความมั่นใจ ลดความวิตกกังวล และแบ่งเบาภาระสายด่วน 1330
วันนี้ (25 กุมภาพันธ์ 2565) ที่ กรมอนามัย จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขให้สัมภาษณ์ภายหลังตรวจเยี่ยม ศูนย์สายด่วนผู้พิทักษ์อนามัย COVID Watch “สร้างความรอบรู้อยู่กับโควิด” ว่า ในช่วงสถานการณ์ที่ผู้ติดเชื้อโควิด 19 มีแนวโน้มเพิ่มมากขึ้น และกว่า 90% เป็นผู้ที่ไม่มีอาการ กระทรวงสาธารณสุขได้มีนโยบายให้ผู้ติดเชื้อกลุ่มสีเขียวเข้ารับการรักษาแบบ Home Isolation ทำให้มีผู้ติดต่อสายด่วน 1330 ของสำนักงานหลักประกันสุขภาพแห่งชาติ และ 1669 ของสถาบันการแพทย์ฉุกเฉินแห่งชาติจำนวนมาก ส่งผลให้ไม่สามารถติดต่อได้ หรือไม่ได้รับการติดต่อกลับตามระยะเวลาที่กำหนด จึงมอบหมายให้กรมอนามัยเปิดสายด่วน 02-590-4111 จำนวน 10 คู่สาย ช่วยให้คำปรึกษา คำแนะนำ ประสานงานเกี่ยวกับอาหาร ยา เครื่องตรวจวัดอุณหภูมิ สำหรับผู้ที่ติดเชื้อแล้วต้องการรักษาตัวที่บ้าน คล้ายกับการรักษาแบบผู้ป่วยนอก รวมถึงช่วยคัดกรองและแยกผู้ป่วยให้เข้ารับการักษาตามกลุ่มอาการ โดยมีการทำงานเป็นเครือข่ายร่วมกับกรมการแพทย์ และกรมสนับสนุนบริการสุขภาพ ทั้งนี้ เพื่อช่วยลดความวิตกกังวล สร้างความมั่นใจให้กับผู้ป่วยในระบบการรักษาแบบ Home Isolation ว่ามีความปลอดภัย
ทั้งนี้ สายด่วนผู้พิทักษ์อนามัย COVID Watch 02-590-4111 มีเจ้าหน้าที่รับสายทุกวัน ตั้งแต่เวลา 07.30-20.30 น. นอกจากนี้ ยังมีเพจเฟซบุ๊ค COVID Watch เพื่อให้คำปรึกษา อีกช่องทางหนึ่ง โดยเฉพาะเมื่อนอกเวลา จะมีการรับฝากข้อความเพื่อติดต่อกลับ
**************************************** 25 กุมภาพันธ์ 2565
วันศุกร์ที่ 6 พฤษภาคม 2565
โฆษกรัฐบาลเผย นายกฯ ห่วงใยประชาชนช่วงมีฝนเสี่ยงโรคไข้มาลาเรียสายพันธุ์ “โนวไซ” แนะผู้ทำงานใกล้ชิดลิงหรืออาศัยอยู่แนวชายป่าระวังยุงก้นปล่องกัด
โฆษกรัฐบาลเผย นายกฯ ห่วงใยประชาชนช่วงมีฝนเสี่ยงโรคไข้มาลาเรียสายพันธุ์ “โนวไซ” แนะผู้ทำงานใกล้ชิดลิงหรืออาศัยอยู่แนวชายป่าระวังยุงก้นปล่องกัด พร้อมกำชับหน่วยงานที่เกี่ยวข้องเฝ้าระวังสถานการณ์อย่างใกล้ชิด
วันนี้ (6 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนเนื่องจากสภาพอากาศที่เปลี่ยนแปลงมีฝนฟ้าคะนองในหลายพื้นที่ เป็นตัวแปรสำคัญในการขยายพันธุ์ยุงซึ่งเป็นพาหะนำโรค โดยเฉพาะไข้มาลาเรียสายพันธุ์ “โนวไซ” (Plasmodium knowlesi) ที่เป็นเชื้อติดต่อจากลิงสู่คนโดยมียุงก้นปล่องที่มีแหล่งอาศัยตามป่าเขาเป็นพาหะ โดยกระทรวงสาธารณสุขรายงานสถิติระหว่างวันที่ 1 ตุลาคม 2564 - 31 มีนาคม 2565 พบผู้ป่วยไข้มาลาเรียชนิดดังกล่าวแล้วกว่า 70 ราย มีจำนวนสูงสุดในพื้นที่ภาคใต้ ได้แก่ ระนอง สงขลา และตราด โดยในเบื้องต้นแนะนำให้สังเกตอาการตนเอง หากมีอาการป่วย เช่น ไข้สูง ปวดศีรษะ หนาวสั่น หรือมีเหงื่อออกมากหลังกลับออกจากป่าหรืออยู่ใกล้ชิดลิง ให้รีบพบแพทย์ทันทีเพื่อเจาะเลือดหาเชื้อมาลาเรียและแจ้งประวัติการเข้าป่า เพื่อรับการรักษาอย่างทันท่วงทีเพื่อลดความเสี่ยงจากภาวะแทรกซ้อนที่รุนแรงและอันตรายถึงขั้นเสียชีวิตได้
ทั้งนี้ กระทรวงสาธารณสุขได้ใช้การรายงานผู้ป่วยด้วยเทคโนโลยีผ่านระบบมาลาเรียออนไลน์แจ้งเตือนประชาชนเพื่อการเฝ้าระวัง ป้องกัน และควบคุมเชื้อ ติดตามสถานการณ์อย่างใกล้ชิดด้วยมาตรการ 1-3-7 คือ รายงานผู้ป่วย ภายใน 1 วัน ติดตามสอบสวนการป่วย ภายใน 3 วัน และดำเนินการควบคุมกำจัด การแพร่เชื้อโรคไข้มาลาเรียอย่างมีประสิทธิภาพ ภายใน 7 วัน พร้อมทั้งประสานงานหน่วยงานระดับท้องถิ่นในการบูรณาการการทำงานในชุมชน ให้เกิดการควบคุมและป้องกันโรคได้อย่างมีประสิทธิภาพ
นายธนกรฯ กล่าวว่า นายกรัฐมนตรีห่วงใยและติดตามสถานการณ์การระบาดของโรคไข้มาลาเรียสายพันธุ์โนวไซอย่างต่อเนื่อง เร่งสั่งการหน่วยงานที่เกี่ยวข้องร่วมหารือแนวทางการป้องกันและรักษาโรคเพื่อลดความเสี่ยงในการแพร่ระบาด พร้อมกำชับทุกฝ่ายประชาสัมพันธ์และแจ้งเตือนประชาชนในทุกช่องทางเพื่อลดความเสี่ยง โดยเฉพาะกลุ่มเสี่ยงที่อาศัยหรือทำงานอยู่ภายในป่า ชานป่า ในชุมชนติดภูเขา หรือเป็นผุ้ที่ทำงานใกล้ชิดกับลิง รวมถึงนักท่องเที่ยว ให้ป้องกันตนเองไม่ให้ยุงกัด ด้วยการสวมเสื้อผ้าให้มิดชิด ทายากันยุง และนอนในมุ้ง และตรวจสอบอาการของตนเองหลังกลับจากพื้นที่เสี่ยงอยู่เสมอ รวมทั้งขอบคุณเจ้าหน้าที่สาธารณสุขที่ช่วยกันดูแลสุขภาพของประชาชนในทุกช่วงสถานการณ์
วันอังคารที่ 1 กุมภาพันธ์ 2565
PM wishes Thai people happiness and good health for the 2022 Chinese New Year
PM wishes Thai people happiness and good health for the 2022 Chinese New Year
February 1, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha gave a blessing to the Thai people on occasion of the Chinese New Year. He wishes for happiness, prosperity, and healthiness.
As we are still in the middle of COVID-19 situation, it is important that everyone keep their guards up and strictly observe COVID-19 preventive etiquette, i.e., wearing mask, washing hands, social distancing. They are also strongly advised to undertake ATK test both before and after the gatherings. The Prime Minister hopes that everyone would responsibly celebrate with their loved ones during the Chinese New Year.
As for the updated COVID-19 situation, today (February 1, 2022), a total of 7,422 new confirmed cases is reported, out of which 7,161 were found domestically, and 261 from overseas traveling. The total of 12 deaths and 8,715 recoveries were reported with 83,014 active cases. From January 1, 2022, cumulative number of cases are 224,529, and cumulative number of recoveries, 174,271. Cumulative number of vaccinations across the country from February 28, 2021 to January 30, 2022 is 116,002,932 doses (1st shot: 52,290,140 persons, 2nd shot: 48,582,903 persons, 3rd shot 14,141,210 persons, and 4th shot: 988,679 persons).
วันอังคารที่ 23 สิงหาคม 2565
ครม.เห็นชอบรับรอง 9 วัดคาทอลิก เป็นวัดคาทอลิกตามกฎหมาย
ครม.เห็นชอบรับรอง 9 วัดคาทอลิก เป็นวัดคาทอลิกตามกฎหมาย
วันที่ 23 สิงหาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบรับรองวัดคาทอลิกเป็นวัดคาทอลิกตามกฎหมายจำนวน 9 วัด ได้แก่ วัดศีลมหาสนิท (ตลิ่งชัน), วัดแม่พระกุหลาบทิพย์ (ลาดพร้าว), วัดนักบุญโธมัสอัครสาวก (ซอยนาคสุวรรณ), วัดพระเมตตา (เชียงแสน), วัดพระแม่แห่งมวลชนนานาชาติ (เชียงของ), วัดพระแม่ปฏิสนธินิรมล (เชียงคำ), วัดนักบุญมอนิกา (น่าน),วัดนักบุญยอแซฟกรรมกร (แพร่) และวัดพระแม่มหาการุณย์ (แคมป์สน) โดยให้มีผลตั้งแต่วันที่ครม.มีมติเป็นต้นไป
สำหรับการรับรองวัดคาทอลิกจะเกิดประโยชน์ดังนี้คือ มีความมั่นคงด้านศาสนจักร เนื่องจากวัดคาทอลิกเป็นองค์ประกอบหลักและเป็นศูนย์รวมการประกอบศาสนกิจและพิธีกรรมของศาสนิกชนในวาระสำคัญต่างๆ ตามหลักศาสนบัญญัติ ซึ่งการรับรองวัดคาทอลิกจะทำให้วัดสามารถคงอยู่และสร้างความเชื่อมั่นแก่คริสต์ศาสนิกชนได้ และได้รับการสนับสนุนงบประมาณจากภาครัฐ เพื่อดำเนินโครงการหรือกิจกรรมที่เกี่ยวข้องกับศาสนสถาน เช่น โครงการเงินอุดหนุนกิจกรรมบูรณะศาสนสถาน และยังมีเรื่องสิทธิประโยชน์ทางภาษีหรือการหักลดหย่อนค่าใช้จ่ายต่างๆ โดยวัดคาทอลิกได้รับการยกเว้นภาษีที่ดินและสิ่งปลูกสร้างและประชาชนจะได้รับประโยชน์จากการลดหย่อนภาษีจากเงินที่บริจาคให้แก่วัด
น.ส.ไตรศุลี กล่าวว่า การรับรองวัดคาทอลิกครั้งนี้ ถือเป็นครั้งแรกนับตั้งแต่ปี พ.ศ. 2472 โดยการรับรองวัดคาทอลิกในประเทศไทยมีขึ้นครั้งแรกใน รัชสมัยพระบาทสมเด็จพระจุลจอมเกล้าเจ้าอยู่หัว ซึ่งได้มีการตราพ.ร.บ.ว่าด้วยลักษณะ ฐานะ ของวัดบาทหลวงโรมันคาทอลิกในกรุงสยาม ตามกฎหมาย ร.ศ.128 (พ.ศ.2452) และที่แก้ไขเพิ่มเติม ซึ่งได้ให้การรับรองวัดคาทอลิกในเขตการปกครองของมิซซังกรุงเทพ ที่ตั้งขึ้นก่อน พ.ร.บ.ดังกล่าวใช้บังคับรวมจำนวน 43 วัด ต่อมาได้มีการประกาศพระราชกฤษฎีกาให้ใช้ พ.ร.บ.ว่าด้วยลักษณะฐานของวัดบาทหลวงโรมันคาธอลิกในกรุงสยาม ลงวันที่ 27 ส.ค. 2472 ในรัชสมัยพระบาทสมเด็จพระปกเกล้าเจ้าอยู่หัว ครั้งนั้นได้มีรับรองวัดคาทอลิกในเขตการปกครองของมิซซังท่าแร่-หนองแสง จำนวน 14 วัด ทำให้มีวัดคาทอลิกที่ได้รับการรับรองตามกฎหมายรวมทั้งสิ้น 57 วัด
แต่ภายหลังปี พ.ศ. 2472 ไม่มีการประกาศจัดตั้งหรือรับรองวัดคาทอลิกเพิ่มเติม เนื่องจากมีการเปลี่ยนแปลงและปรับปรุงกฎหมายเกี่ยวกับหน่วยงานราชการหลายครั้ง ทำให้เกิดความไม่ชัดเจนเกี่ยวกับหน่วยงานและขั้นตอนการพิจารณาอนุญาตจัดตั้งหรือรับรองวัดคาทอลิก
น.ส.ไตรศุลี กล่าวว่า รัฐบาลได้พิจารณาเห็นว่าปัจจุบันจำนวนคริสต์ศาสนิกชนเพิ่มขึ้นครอบคลุมทุกจังหวัดในประเทศไทย จึงได้ประกาศใช้ระเบียบสำนักนายกรัฐมนตรี ว่าด้วยแนวทางพิจารณาในการจัดตั้งวัดบาทหลวงโรมันคาทอลิก พ.ศ.2564 เพื่อกำหนดแนวทางการพิจารณาจัดตั้งและรับรองวัดคาทอลิกให้สอดคล้องกับสถานการณ์ปัจจุบัน ทำให้มีวัดคาทอลิกสามารถยื่นขอจัดตั้งตามกฎหมายเข้าสู่การอนุมัติของ ครม. ในครั้งนี้
วันเสาร์ที่ 27 พฤศจิกายน 2564
โฆษกรัฐบาลเผยยอดผู้ประกอบการมาตรฐาน SHA เพิ่มเกือบ 10% และ SHA Plus เพิ่ม 38.98% หลังนายกฯ สั่งการเร่งแก้ปัญหา และหนุนผู้ประกอบการไทยเข้าถึงการขอรับมาตรฐาน SHA และ SHA Plus
โฆษกรัฐบาลเผยยอดผู้ประกอบการมาตรฐาน SHA เพิ่มเกือบ 10% และ SHA Plus เพิ่ม 38.98% หลังนายกฯ สั่งการเร่งแก้ปัญหา และหนุนผู้ประกอบการไทยเข้าถึงการขอรับมาตรฐาน SHA และ SHA Plus
วันนี้(27พ.ย.64)นายธนกรวังบุญคงชนะโฆษกประจำสำนักนายกรัฐมนตรีเผยผู้ประกอบที่ได้รับมาตรฐานSHAและSHA Plusมีจำนวนเพิ่มสูงขึ้นอย่างมากหลังการเปิดประเทศ1พ.ย.โดยมีผู้ประกอบการที่ผ่านการรับรองมาตรฐานSHAจำนวน27,846แห่งเพิ่มขึ้น8.99%และสถานประกอบที่ได้รับมาตรฐานSHA Plusเพิ่มขึ้นจาก6,394แห่งเป็น8,887แห่งหรือ38.98% เป็นความคืบหน้าหลังพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมสั่งแก้ปัญหาและสนับสนุนให้ผู้ประกอบการทุกไซส์ทุกขนาดเข้าถึงการขอรับมาตรฐานSHAและSHA Plusอย่างเท่าเทียมเพื่อรองรับการเปิดประเทศโดยการท่องเที่ยวแห่งประเทศไทย(ททท.)ได้สรุปผลการดำเนินงาน ณวันที่23พ.ย. 64โดยแยกประเภทสถานประกอบการ/ขั้นตอน/กำหนดเวลาการพิจารณาดังนี้
1.สถานประกอบที่ได้รับมาตรฐานSHAเพิ่มขึ้นจาก25,547แห่งเป็น27,846แห่งหรือเพิ่มขึ้น8.99%
-รอการตรวจสอบความถูกต้อง912แห่งซึ่งคาดว่าจะดำเนินการให้ได้การรับรองภายในวันที่3 ธันวาคมนี้
-ยังมีผู้ประกอบการจำนวน1,181แห่งที่ให้ส่งหลักฐาน/ข้อมูลเพิ่มเติมซึ่งจะเร่งรัดดำเนินการให้ได้การรับรองภายในวันที่9ธันวาคมนี้
2.สถานประกอบการที่ได้รับมาตรฐานSHA Plusและพนักงานในสถานประกอบการได้รับการฉีดวัคซีนแล้วมากกว่าร้อยละ70 เพิ่มขึ้นจาก6,394แห่งเป็น8,887แห่งหรือ38.98%
-รอการตรวจสอบความถูกต้อง854แห่งซึ่งคาดว่าจะได้การรับรองภายในวันที่8ธันวาคมนี้
-ยังมีผู้ประกอบการ276แห่งที่ให้ส่งหลักฐาน/ข้อมูลเพิ่มเติมซึ่งจะเร่งรัดดาเนินการให้ได้การรับรองภายในวันที่9ธันวาคม
สำหรับ10ประเภทกิจการที่ผู้ประกอบการขอรับมาตรฐานSHAและSHA Plus +ได้แก่ ภัตตาคาร/ร้านอาหารโรงแรมที่พักและสถานที่จัดประชุม นันทนาการและสถานที่ท่องเที่ยวยานพาหนะบริษัทนำเที่ยวสุขภาพและความงามห้างสรรพสินค้าและศูนย์การค้ากีฬาเพื่อการท่องเที่ยวโรงละครโรงมหรสพและการจัดกิจกรรมและร้านค้าของที่ระลึกและร้านค้าอื่นๆ
ทั้งนี้ ศูนย์อำนวยความสะดวกและให้คำปรึกษาในการลงทะเบียนSHAและSHA Plus +ของททท.เป็นทางเลือกเพิ่มเติมนอกเหนือจากการลงทะเบียนออนไลน์ ยังคงเปิดให้บริการจนถึงวันที่30พ.ย. 64 ณสำนักงานใหญ่
“ขณะนี้มีภัตตาคาร/ร้านอาหารที่ได้รับมาตรฐานSHAแล้ว11,805 แห่งและได้รับมาตรฐานSHA Plusจำนวน1,746และอยู่ในระหว่างรอตัวสอบความถูกต้องของSHAและSHA Plusอีก481แห่งขณะที่โรงแรมที่พักและโฮมสเตย์ที่ได้รับมาตรฐานSHAแล้ว5,724 แห่งและได้รับมาตรฐานSHA Plusจำนวน3,077และอยู่ในระหว่างรอตัวสอบความถูกต้องและขอข้อมูลเพิ่มของSHAและSHA Plusอีกกว่า805แห่งสะท้อนให้เห็นว่าผู้ประกอบการธุรกิจภาคบริการของไทยพร้อมเข้าสู่การดำเนินธุรกิจแบบนิวนอร์มัลซึ่งเป็นความต้องการของนายกรัฐมนตรีในการผลักดันผู้ประกอบการไทยทุกขนาดให้ปรับตัวปรับรูปแบบการบริการให้ทันสมัยและมีความปลอดภัยด้านสาธารณสุขเพื่อให้กิจการสามารถกลับมาฟื้นตัวและได้รับประโยชน์จากแผนการเปิดประเทศของรัฐบาลด้วย”นายธนกรกล่าว
——————-
วันพุธที่ 15 กันยายน 2564
กรมทางหลวงชนบท เพิ่มประสิทธิภาพในการคุมเข้มรถบรรทุกน้ำหนักเกิน ลดปัญหาการจราจรติดขัด นำเทคโนโลยีมาใช้ในการตรวจจับน้ำหนักบรรทุกบริเวณด่านชั่งน้ำหนักกึ่งถาวร
กรมทางหลวงชนบท (ทช.) กระทรวงคมนาคม จัดตั้งด่านชั่งน้ำหนัก เพื่อตรวจสอบและควบคุมน้ำหนักของรถบรรทุกไม่ให้น้ำหนักเกินกว่าที่กฎหมายกำหนด
กรมทางหลวงชนบท (ทช.) กระทรวงคมนาคม โดยสำนักบำรุงทาง เปิดเผยว่า ปัจจุบัน ทช. ได้มีการจัดตั้งด่านชั่งน้ำหนัก เพื่อตรวจสอบและควบคุมน้ำหนักของรถบรรทุกไม่ให้น้ำหนักเกินกว่าที่กฎหมายกำหนด ตามมาตรการของกระทรวงคมนาคมและ ทช. สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการป้องกันการชำรุดของพื้นผิวถนนในระยะยาว ภายใต้ข้อกฎหมายที่เกี่ยวข้องในการควบคุมน้ำหนักบรรทุก ตามพระราชบัญญัติทางหลวง พ.ศ. 2535 มาตรา 61 ประกอบบทลงโทษ มาตรา 73/2 และมาตรา 23 (2) ประกอบบทลงโทษ มาตรา 70 รวมถึงตามประกาศเรื่องห้ามใช้ยานพาหนะที่มีน้ำหนัก น้ำหนักบรรทุก หรือน้ำหนักลงเพลาเกินกว่าที่ได้กำหนด หรือโดยที่ยานพาหนะนั้นอาจทำให้ทางหลวงเสียหาย เดินบนทางหลวงชนบท ในเขตความรับผิดชอบของ ทช. ซึ่งปัจจุบัน ทช. มีการแบ่งประเภทการจัดตั้งด่านชั่งน้ำหนักออกเป็น 3 ประเภท ได้แก่
- ด่านชั่งน้ำหนักแบบถาวร (Weigh Station) เป็นด่านชั่งน้ำหนักที่ได้ติดตั้งเครื่องชั่งแบบสถิต และด่านชั่งน้ำหนักกึ่งถาวร (Weigh in Motion, WIM) ไว้ในด่านชั่งเดียวกัน ซึ่งจะมีเจ้าหน้าที่ปฏิบัติงาน ตลอด 24 ชั่วโมง โดยจะก่อสร้างบนทางหลวงชนบทหลักที่มีปริมาณการจราจรของรถบรรทุกสูง ซึ่งปัจจุบัน ทช. มีด่านชั่งน้ำหนักแบบถาวร จำนวน 5 แห่ง
- ด่านชั่งน้ำหนักกึ่งถาวร (WIM) เป็นด่านชั่งน้ำหนักที่จัดเตรียมช่องจราจรพิเศษไว้ เพื่อติดตั้งเครื่องมือชั่งน้ำหนักแบบเคลื่อนที่ (Spot Check) ในช่องจราจรที่จัดเตรียมไว้ ซึ่งจะทำให้เจ้าหน้าที่จัดการรถบรรทุกเข้าชั่งน้ำหนักได้สะดวกและปลอดภัยมากยิ่งขึ้น
- ด่านชั่งน้ำหนักเคลื่อนที่ (Spot Check) เป็นด่านชั่งที่จะติดตั้งบนสายทางที่มีปริมาณจราจร ของรถบรรทุกไม่สูงมาก โดยเจ้าหน้าที่จะทำการนำเครื่องมือชั่งน้ำหนักเข้าปฏิบัติงาน เพื่อที่จะสุ่มตรวจสอบรถบรรทุกบนสายทางที่อาจจะหลบเลี่ยงจากเส้นทางหลักที่มีด่านตรวจชั่งน้ำหนักแบบถาวรและแบบกึ่งถาวร
สำหรับในปีงบประมาณ 2563 - 2564 ทช. ได้ดำเนินการติดตั้งด่านชั่งน้ำหนักกึ่งถาวร (WIM) ซึ่งเป็นเทคโนโลยีที่ใช้ในการตรวจสอบน้ำหนักรถบรรทุกบนถนนทางหลวงชนบท เพื่อช่วยลดปัญหาการจราจรติดขัดระหว่างคัดกรองรถบรรทุกก่อนเข้าด่านชั่ง เป็นการเพิ่มประสิทธิภาพในการตรวจสอบรถบรรทุกน้ำหนักเกิน สามารถวางแผนและเก็บข้อมูลรถบรรทุก ซึ่งจะนำข้อมูลที่ได้ไปวิเคราะห์งานซ่อมบำรุงทางให้เกิดประสิทธิผลในการดำเนินงานมากยิ่งขึ้น จำนวน 5 สายทาง ดังนี้
1. ถนนทางหลวงชนบทสาย นบ.3021 ถนนราชพฤกษ์ จังหวัดนนทบุรี และกรุงเทพมหานคร
2. ถนนทางหลวงชนบทสาย นม.1111 สาย ฉ ผังเมืองรวมเมืองนครราชสีมา จังหวัดนครราชสีมา
3. ถนนทางหลวงชนบทสาย รย.2015 แยก ทล.36 - บ้านภูไทร อำเภอนิคมพัฒนาและปลวกแดง จังหวัดระยอง
4. ถนนทางหลวงชนบทสาย รบ.4013 แยก ทล.3206 - บ้านทุ่งหลวง อำเภอปากท่อ จังหวัดราชบุรี
5. ถนนทางหลวงชนบทสาย ชร.5023 สาย จ.3 ผังเมืองรวมเชียงราย อำเภอเมือง จังหวัดเชียงราย
อย่างไรก็ตาม ในอนาคต ทช. มีแผนที่จะติดตั้งด่านชั่งน้ำหนักกึ่งถาวร (WIM) ในสายทางที่คาดว่าจะมีปริมาณการจราจรของรถบรรทุกสูง เพื่อเพิ่มประสิทธิภาพในการดำเนินงานต่อไป
วันศุกร์ที่ 3 กันยายน 2564
โอนแล้ว! 3 ก.ย. เงินผู้สูงอายุตกเบิก เข้าบัตรสวัสดิการฯ
....
วันนี้ (3 ก.ย. 64) กรมบัญชีกลาง เริ่มจ่ายเงินเข้าบัตรสวัสดิการแห่งรัฐให้ผู้สูงอายุที่มีรายได้น้อย 100 บาท/เดือน สำหรับผู้มีรายได้ไม่เกิน 30,000 บาท/ปี และ 50 บาท/เดือน สำหรับผู้มีรายได้เกิน 30,000 แต่ไม่เกิน 100,000 บาท/ปี
.
โดยจะจ่ายย้อนหลัง 4 เดือน มิ.ย. - ก.ย. 63 และจ่ายแบบเดือนเว้นเดือน ตั้งแต่ ต.ค 63 - ส.ค. 64
.
วงเงินนี้ ใช้จ่ายผ่านเครื่องรูดบัตร EDC แอปถุงเงินประชารัฐ และถอนเป็นเงินสดได้ที่ตู้ ATM หรือ สาขา ธ.กรุงไทย หากมีข้อสงสัยสอบถามได้ที่ Call center บัตรสวัสดิการแห่งรัฐ 0-2109-2345
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 5 สิงหาคม 2564
รมช.ธรรมนัส ลงพื้นที่เยี่ยมชาวสวนมังคุด จ.นครศรีธรรมราช บรรเทาทุกข์ พิษโควิดระบาด กระทบขนส่งระบายสินค้าสู่ตลาด           ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจ
รมช.ธรรมนัส ลงพื้นที่เยี่ยมชาวสวนมังคุด จ.นครศรีธรรมราช บรรเทาทุกข์ พิษโควิดระบาด กระทบขนส่งระบายสินค้าสู่ตลาด
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์
เปิดเผยภายหลังลงพื้นที่ตรวจจุดรับซื้อขายมังคุดณหมู่ที่3ต.ตลิ่งชันอ.ท่าศาลาจ.นครศรีธรรมราชว่าเนื่องจากการจำหน่ายมังคุดในช่วงต้นของฤดูกาลมีราคาตกต่ำซึ่งเป็นผลมาจากสถานการณ์ของประเทศจีนและตลาดในประเทศไทยยังไม่ปกติการขนส่งสินค้าที่พ่อค้าแม่ค้าไม่สามารถเข้าไปรับซื้อได้ตามปกติเพราะปัญหาการแพร่ระบาดของโรคโควิด-19ทำให้การส่งออกมังคุดทั้งในและต่างประเทศเป็นไปได้ยากจึงเร่งเข้าช่วยเหลือเกษตรกรชาวสวนผลไม้ในพื้นที่ภาคใต้โดยเร็วที่สุด
ร้อยเอกธรรมนัสกล่าวเพิ่มเติมว่าจากสถานการณ์แพร่ระบาดของเชื้อไวรัสโควิด-19นั้นส่งผลกระทบแก่เกษตรกรชาวสวนผลไม้ในการระบายสินค้าเป็นไปได้ยยากจากปัญหาดังกล่าวทางผู้ว่าราชการจังหวัดได้รายงานให้ทราบและในวันนี้พร้อมจังหวัดจะนำร่องซื้อมังคุดในราคากิโลกรัมละ19บาทจำนวน20ตันโดยแบ่งซื้อจากเกษตรกรใน4อำเภออำเภอละ5ตันได้แก่อ.ท่าศาลาอ.สิชลอ.นบพิตำและอ.พรหมคีรีเพื่อนำไปแจกพี่น้องประชาชนในพื้นที่กรุงเทพฯที่ได้รับผลกระทบโควิดต่อไป
วันศุกร์ที่ 8 ตุลาคม 2564
PM’s field trip to Nakhon Si Thammarat to observe water management and flood prevention plan
PM’s field trip to Nakhon Si Thammarat to observe water management and flood prevention plan
October 7, 2021, at 1410hrs, in Pho Sadej subdistrict, Muang district, Nakhon Si Thammarat province, Prime Minister and Defense Minister Gen. Prayut Chan-o-cha observed the province’s water management and flood prevention plan. Government Spokesperson Thanakorn Wangboonkongchana disclosed gist as follows:
After listening to the briefing, the Prime Minister revealed his intention of the field trip, which is to ensure preparedness of the province against impending flood volume. The Government has prepared a number of response plans, but the local people are also urged to follow up on official announcement and warning, and plan on moving things up above ground or evacuating to a prepared evacuation site.
The Prime Minister also instructed concerned agencies to rush in surveying the damages and giving financial relief to flood-affected victims. Local administrations and MPs are also called on to provide immediate help where possible. He affirmed the Government’s commitment to take the best possible care of the people.
According to the Government Spokesperson, the Prime Minister expressed concern over the ongoing COVID-19 situation, especially in the South, and called on everyone to observe hygienic etiquettes. Solidarity is also very important. He also urged the Southern people to uphold the value of nation, religion, and monarchy.
วันศุกร์ที่ 17 กันยายน 2564
กระทรวงยุติธรรม ร่วมลงนามความร่วมมือป้องกันและแก้ไขปัญหาความรุนแรงต่อเด็ก สตรี และบุคคลในครอบครัว
กระทรวงยุติธรรม ร่วมลงนามความร่วมมือป้องกันและแก้ไขปัญหาความรุนแรงต่อเด็ก สตรี และบุคคลในครอบครัว
ในวันศุกร์ ๑๗ กันยายน ๒๕๖๔ เวลา ๑๐.๐๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นผู้แทนกระทรวงยุติธรรมร่วมลงนามบันทึกข้อตกลงความร่วมมือการดำเนินงานป้องกันและแก้ไขปัญหาความรุนแรงต่อเด็ก สตรี และบุคคลในครอบครัว ผ่านสื่ออิเล็กทรอนิกส์ ซึ่งจัดโดยกระทรวงพัฒนาสังคมและความมั่นคงของมนุษย์ โดยมีนายจุรินทร์ ลักษณวิศิษฏ์ รองนายกรัฐมนตรี นางจินตนา จันทร์บำรุง อธิบดีกรมกิจการสตรีและสถาบันครอบครัว พร้อมด้วยผู้แทนจาก ๒๘ หน่วยงานที่เกี่ยวข้องเข้าร่วมฯ
สำหรับบันทึกความร่วมมือฯ ดังกล่าว กระทรวงพัฒนาสังคมและความมั่นคงของมนุษย์ และหน่วยงานที่เกี่ยวข้องอีก ๒๘ แห่ง ร่วมทั้งกระทรวงยุติธรรม ร่วมเห็นชอบและจัดทำขึ้น เพื่อขับเคลื่อนการดำเนินงานร่วมกับหน่วยงานภาคีเครือข่ายที่มุ่งเน้นการทำงานแบบมีส่วนร่วมและบูรณาการดำเนินงานร่วมกับหน่วยงานต่างๆ อย่างต่อเนื่อง รวมทั้งขยายการดำเนินงานด้านความรุนแรงให้ครอบคลุมการช่วยเหลือและคุ้มครองสิทธิไปยังกลุ่มเป้าหมายอื่น ให้มากยิ่งขึ้น
ทั้งนี้ กระทรวงยุติธรรม มีภารกิจหน้าที่และอำนาจตามกฎหมาย ภายใต้บันทึกความร่วมมือฯ ฉบับนี้ เกี่ยวเนื่องกับ ๕ หน่วยงานในสังกัด ได้แก่ สำนักงานกิจการยุติธรรม กรมคุมประพฤติ กรมคุ้มครองสิทธิและเสรีภาพ กรมพินิจและคุ้มครองเด็กและเยาวชน และกรมราชทัณฑ์ ซึ่งจะสนับสนุนและให้ความร่วมมือในมิติต่าง ๆ ทั้งข้อมูล แนวนโยบาย แนวทางการบริหารงานยุติธรรม การพัฒนาและเผยแพร่องค์ความรู้ต่าง ๆ การจัดกิจกรรมขับเคลื่อนในการป้องกัน และแก้ไขปัญหาความรุนแรงในครอบครัว การส่งเสริมสิทธิและเสรีภาพ การจัดการความขัดแย้งเกี่ยวกับความรุนแรงในครอบครัว รวมทั้งการแก้ไข บำบัด ฟื้นฟู ผู้ถูกกระทำความรุนแรงในครอบครัวที่เป็นเด็กและเยาวชน รวมทั้งการฟื้นฟูพฤตินิสัยผู้กระทำความรุนแรงในครอบครัวที่เป็นผู้กระทำผิดซึ่งถูกกักขังด้วย
วันพุธที่ 24 สิงหาคม 2565
รฟม. โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
เปิดซองข้อเสนอซองที่ 2 (ด้านเทคนิค)
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมคณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) (คณะกรรมการคัดเลือก) และเอกชนผู้ยื่นข้อเสนอ ประกอบด้วย บริษัท ทางด่วนและรถไฟฟ้ากรุงเทพ จำกัด (มหาชน) และ ITD Group พร้อมทั้งผู้สังเกตการณ์ตามข้อตกลงคุณธรรม ได้ร่วมเปิดซองข้อเสนอการร่วมลงทุนโครงการรถไฟฟ้า สายสีส้ม ช่วงบางขุนนนท์ - มีนบุรี (สุวินทวงศ์) ซองที่ 1 ข้อเสนอด้านคุณสมบัติ เมื่อวันที่ 1 สิงหาคม 2565 นั้น
รฟม. และ คณะกรรมการคัดเลือก ได้ตรวจสอบคุณสมบัติของผู้ยื่นข้อเสนอซองที่ 1 และได้ประกาศรายชื่อผู้ผ่านการพิจารณาข้อเสนอซองที่ 1 แล้วเมื่อวันที่ 23 สิงหาคม 2565 ซึ่งในวันนี้ (24 สิงหาคม 2565) รฟม. และ คณะกรรมการคัดเลือก ได้ดำเนินการเปิดซองข้อเสนอซองที่ 2 ข้อเสนอด้านเทคนิค ณ อาคาร 2 รฟม. โดยเชิญผู้สังเกตการณ์ตามข้อตกลงคุณธรรมและผู้ผ่านการพิจารณาข้อเสนอซองที่ 1 เข้าร่วม เพื่อตรวจสอบความถูกต้องของเอกสารและร่วมเป็นสักขีพยาน ทั้งนี้ รฟม. และคณะกรรมการคัดเลือกฯ จะพิจารณาข้อเสนอและดำเนินการตามขั้นตอนในพระราชบัญญัติการร่วมลงทุนระหว่างรัฐและเอกชน พ.ศ. 2562 โดยเคร่งครัดต่อไป
สำหรับโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่างกรุงเทพมหานครทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรม แห่งประเทศไทย - มีนบุรี (สุวินทวงศ์)) ระยะทาง 22.5 กิโลเมตร จำนวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จำนวน 11 สถานี (สถานีใต้ดินตลอดสาย)
วันเสาร์ที่ 31 กรกฎาคม 2564
นายจ้าง ลูกจ้าง ม.33 ใน 3 จังหวัด เฮ!! ได้เงินเยียวยา 9 สิงหาคมนี้
รัฐมนตรีว่าการกระทรวงแรงงาน เปิดเผยถึงความคืบหน้าการจ่ายเงินเยียวยากลุ่มแรงงานและผู้ประกอบการตามมาตรการบรรเทาผลกระทบโควิด-19 ได้เงินเยียวยา 9 สิงหาคมนี้
เมื่อวันที่ 31 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการจ่ายเงินเยียวยากลุ่มแรงงานและผู้ประกอบการตามมาตรการบรรเทาผลกระทบโควิด-19 ที่อยู่ในพื้นที่ควบคุมสูงสุดและเข้มงวด ตามมติคณะรัฐมนตรีเมื่อวันที่ 20 กรกฎาคม 2564 เห็นชอบขยายพื้นที่เยียวยาผู้ประกอบการและลูกจ้างที่ได้รับผลกระทบจากมาตรการโควิด-19 จาก 10 จังหวัด เป็น 13 จังหวัด เพิ่ม จังหวัดฉะเชิงเทรา ชลบุรี และพระนครศรีอยุธยา ใน 9 ประเภทกิจการ ได้แก่ กิจการก่อสร้าง กิจการที่พักแรมบริการด้านอาหาร กิจกรรมศิลปะ ความบันเทิงและนันทนาการ กิจกรรมบริการด้านอื่น ๆ สาขาการขนส่งและสถานที่เก็บสินค้า สาขาขายส่งและการขายปลีก การซ่อมยานยนต์ สาขากิจกรรมการบริหารและบริการสนับสนุน สาขากิจกรรมวิชาชีพ วิทยาศาสตร์และกิจกรรมทางวิชาการ และสาขาข้อมูลข่าวสารและการสื่อสาร โดยให้มีอัตราการจ่ายและวิธีการจ่ายเงินเช่นเดิมนั้นว่า ท่านนายกรัฐมนตรี พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานและผู้ประกอบการที่ได้รับผลกระทบจากมาตรการควบคุมการแพร่ระบาดของโควิด-19 จึงได้สั่งการให้ผมรัฐมนตรีว่าการกระทรวงแรงงานเร่งรัดให้สำนักงานประกันสังคมเร่งจ่ายเงินเยียวยาให้กับผู้ประกันตนเพื่อบรรเทาความเดือดร้อนของนายจ้างและลูกจ้าง
นายสุชาติ กล่าวต่อว่า สำหรับการจ่ายเงินเยียวยานายจ้าง ลูกจ้าง มาตรา33 ในพื้นที่ฉะเชิงเทรา ชลบุรี และพระนครศรีอยุธยา มีผู้ประกันตนได้รับสิทธิจำนวน 272,746 คน นายจ้าง 19,213 ราย ใช้วงเงินทั้งสิ้น 1,522 ล้านบาท แยกเป็น นายจ้าง 841 ล้านบาท และลูกจ้าง 681 ล้านบาท โดยจะโอนเงินในวันที่ 9 สิงหาคมนี้ ให้ลูกจ้างผ่านบัญชีพร้อมเพย์เลขประจำตัวประชาชนเท่านั้น ส่วนนายจ้างบุคคลธรรมดา จะโอนเงินผ่านบัญชีพร้อมเพย์เลขประจำตัวประชาชนเช่นกัน และนายจ้างสถานะนิติบุคคล จะโอนเข้าบัญชีธนาคารตามชื่อนิติบุคคลนายจ้าง ทั้งนี้ ผู้ประกันตนมาตรา 33 สามารถตรวจสอบสิทธิโครงการเยียวยาได้ที่ https://www.sso.go.th หรือโทรศัพท์ สายด่วนประกันสังคม 1506 ได้ตลอด 24 ชั่วโมง
วันจันทร์ที่ 1 สิงหาคม 2565
ปลัด พม. สั่งตรวจสอบประวัติอดีต ขรก. ก่อเหตุล่วงละเมิดทางเพศ พร้อมช่วยเหลือหญิงสาวผู้เสียหายเต็มที่
ปลัด พม. สั่งตรวจสอบประวัติอดีต ขรก. ก่อเหตุล่วงละเมิดทางเพศ พร้อมช่วยเหลือหญิงสาวผู้เสียหายเต็มที่
วันที่ 31 ก.ค. 65นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ตามที่มีการนำเสนอข่าว กรณี หญิงสาวผู้เสียหาย 2 คน เข้าแจ้งความกับเจ้าหน้าที่ตำรวจที่ สน.ดอนเมือง กรุงเทพฯ เพื่อให้ดำเนินคดีและติดตามคดีที่ชายผู้ก่อเหตุ อายุประมาณ 50 ปี ซึ่งเป็นอดีตข้าราชการกระทรวง พม. ลวงผู้เสียหายไปมีเพศสัมพันธ์แล้วถ่ายคลิปวิดีโอ พร้อมทั้งข่มขู่จะแบล็กเมล์ ทั้งนี้ ตนได้สั่งการไปยังทุกหน่วยงานสังกัดกระทรวง พม. ทั้งในส่วนกลางและภูมิภาคทั่วประเทศ เพื่อตรวจสอบประวัติของชายผู้ก่อเหตุโดยเร็วที่สุด และจะได้นำส่งให้เจ้าหน้าที่ตำรวจประกอบการพิจารณาคดีดังกล่าว ถึงแม้ว่าชายผู้ก่อเหตุได้พ้นจากการเป็นข้าราชการของกระทรวง พม. แล้วก็ตาม อีกทั้งได้มอบหมายให้กรมกิจการสตรีและสถาบันครอบครัว (สค.) เข้ามาช่วยเหลือดูแลหญิงสาวผู้เสียหายในเรื่องการดำเนินคดีและติดตามคดีจนถึงที่สุด
นางพัชรีกล่าวเพิ่มเติมว่า กระทรวง พม. พร้อมให้ความช่วยเหลือผู้เสียหายที่ถูกคุกคามและถูกล่วงละเมิดทางเพศอย่างเต็มที่โดยเราจะรักษาความลับของทุกคนอย่างดีที่สุด ทั้งนี้ สามารถติดต่อขอความช่วยเหลือตลอด 24 ชั่วโมงได้ที่ 1) สายด่วน พม. โทร.1300 2)กรมกิจการสตรีและสถาบันครอบครัว (สค.)3) กรมกิจการเด็กและเยาวชน (ดย.) 4) บ้านพักเด็กและครอบครัวทั่วประเทศ และ 5) Application คุ้มครองเด็ก
วันอาทิตย์ที่ 3 เมษายน 2565
ดีอีเอส จับตามิจฉาชีพออนไลน์ใช้ข่าวปลอมลวงเหยื่อหวังดูดข้อมูล-โอนเงิน
ดีอีเอส จับตามิจฉาชีพออนไลน์ใช้ข่าวปลอมลวงเหยื่อหวังดูดข้อมูล-โอนเงิน
“นพวรรณ”โฆษกดีอีเอสฝ่ายการเมืองเตือนประชาชนระวังมิจฉาชีพออนไลน์ใช้ข่าวปลอมอ้างชื่อหน่วยงานราชการ-แบงก์ใหญ่ลวงประชาชนคลิกลิงก์กรอกข้อมูลส่วนตัวเพราะเสี่ยงทั้งถูกดูดข้อมูลหรือหลอกให้โอนเงิน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าปัจจุบันมิจฉาชีพออนไลน์ใช้วิธีการใหม่ๆเพื่อหลอกลวงประชาชนให้หลงเชื่อโดยจากการมอนิเตอร์สถานการณ์ของศูนย์ต่อต้านข่าวปลอมพบข่าวปลอมที่อ้างชื่อหน่วยงานที่น่าเชื่อถือทั้งของรัฐและธนาคารเพื่อหลอกให้ผู้ที่รู้เท่าไม่ถึงการณ์เข้าไปคลิกลิงก์หรือกรอกข้อมูลส่วนตัวซึ่งอาจเปิดช่องทางให้ถูกขโมยข้อมูลส่วนตัวหรือบางกรณีอาจสูญเสียเงิน
ทั้งนี้จากการจัดอันดับข่าวปลอมที่ได้รับความสนใจมากสุด10ลำดับแรกในรอบสัปดาห์ล่าสุดนี้พบว่าเป็นข่าวที่มีความเสี่ยงต่อภัยไซเบอร์หรือมิจฉาชีพออนไลน์อยู่ถึง3ข่าวโดยท็อปเท็นข่าวปลอมดังกล่าวได้แก่ได้แก่อันดับ1ธ.กรุงไทยส่งSMSมอบสิทธิ์เงินกู้ผ่านไลน์และโครงการสนับสนุนงินกู้ฉุกเฉินของธนาคารโดยลงทะเบียนผ่านลิงก์อันดับ2คลิปเสียงหมอศิริราชแนะนำกินยาเขียวเพื่อรักษาโควิด19อันดับ3สำนักงานสลากกินแบ่งรัฐบาลเผยเลขลับเฉพาะงวดวันที่1เม.ย. 65อันดับ4หยดน้ำกระเทียมลงในหูแก้หูอื้อหูตึงปวดหูอันดับ5การทำIce Bathingสามารถรักษาโรคมะเร็งระยะสุดท้ายให้ดีขึ้นได้
อันดับ6สมุนไพรพะยูงมีสรรพคุณเป็นยาแก้มะเร็งอันดับ7อย่าเขย่าร่างกายคนที่นอนหลับแล้วปลุกไม่ตื่นเพราะจะทำให้หัวใจวายได้อันดับ8เพจnational science technology & policy officeร่วมกับกรมอนามัยให้ประชาชนกรอกข้อมูลส่วนตัวอันดับ9กรมขนส่งทางบกเปิดรับทำใบขับขี่ออนไลน์ผ่านเพจRob klและอันดับ10เปิดโทรศัพท์มือถือเวลา00:30-03:30น.รังสีคอสมิกเข้าใกล้โลกทำให้ร่างกายเกิดอันตราย
“เมื่อพบข่าวที่แชร์กันมาผ่านสื่อสังคมออนไลน์และมีการอ้างชื่อหรือตราสัญลักษณ์ของหน่วยงาน/องค์กรใดๆที่เชิญชวนให้คลิกลิงก์หรือกรอกข้อมูลส่วนตัวเพื่อแลกกับสิทธิประโยชน์ใดอย่าเพิ่งเชื่อหรือแชร์ต่อแต่ควรตรวจสอบโดยตรงกับเว็บไซต์ทางการของหน่วยงาน/องค์กรนั้นๆหรือโทรติดต่อสอบถามโดยตรงไปยังหมายเลขติดต่อสอบถามอย่างเป็นทางการ”นางสาวนพวรรณกล่าว
พร้อมยกตัวอย่างกรณีข่าวมีผู้ใช้ชื่อในเฟซบุ๊กว่ากรมขนส่งทางบกเปิดรับทำใบขับขี่ออนไลน์ผ่านเพจRob klซึ่งหากมีผู้หลงเชื่อและโอนเงินไปให้ผู้ที่หลงเชื่ออาจได้รับใบอนุญาตขับรถปลอมและหากนำไปใช้จะมีความผิดตามกฎหมายอาญาฐานใช้เอกสารราชการปลอมเนื่องจากกรมขนส่งทางบกไม่มีนโยบายเปิดรับทำใบอนุญาตผ่านระบบออนไลน์หรือมอบอำนาจให้บุคคลอื่นมาทำแทนได้โดยการขอใบอนุญาตขับรถทุกชนิดทั้งการขอใหม่และการต่ออายุใบอนุญาตขับรถผู้ขอรับใบอนุญาตขับรถต้องผ่านการอบรมและทดสอบด้วยตนเองทุกขั้นตอนที่สำนักงานขนส่งยกเว้นการขอรับใบอนุญาตขับรถระหว่างประเทศ(มอบอำนาจมาดำเนินการขอแทนได้)เป็นต้น
ด้านภาพรวมสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 25-31มี.ค. 65โดยศูนย์ต่อต้านข่าวปลอมมีข้อความที่เข้ามา11,679,753ข้อความจากการคัดกรองมีข้อความที่ต้องดำเนินการตรวจสอบ(Verify)จำนวน256ข้อความรวมเรื่องที่ต้องดำเนินการตรวจสอบ117 เรื่องโดยเป็นข่าวเกี่ยวกับโควิด29เรื่อง
“ขอความร่วมมือจากประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************
วันอังคารที่ 17 พฤษภาคม 2565
ครม.อนุมัติเพิ่มเติม 594 ล้านบาท โครงการบริหารจัดการและพัฒนาคุณภาพข้าว ปี 64/65 พื้นที่ปลูกข้าวเกินเป้ากว่า 5.83 แสนไร่ ใช้งบคงเหลือจากประกันรายได้ข้าวฯ
ครม.อนุมัติเพิ่มเติม 594 ล้านบาท โครงการบริหารจัดการและพัฒนาคุณภาพข้าว ปี 64/65 พื้นที่ปลูกข้าวเกินเป้ากว่า 5.83 แสนไร่ ใช้งบคงเหลือจากประกันรายได้ข้าวฯ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 17 พฤษภาคม 2565 ว่า ครม.อนุมัติกรอบวงเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวปีการผลิต 2564/65 เพิ่มเติม 594.64 ล้านบาท รวมวงเงินโครงการทั้งสิ้น 55,567.36 ล้านบาท ตามที่กระทรวงพาณิชย์เสนอ ซึ่งโครงการนี้เป็นการจ่ายเงินช่วยเหลือให้เกษตรกรในอัตราไร่ละ 1,000 บาท ไม่เกินครัวเรือนละ 20 ไร่ หรือครัวเรือนละไม่เกิน 20,000 บาท เพื่อบรรเทาความเดือดร้อนจากภาระต้นทุนการผลิตที่สูงขึ้นและจูงใจให้เกษตรกรดูแลรักษาข้าวให้มีคุณภาพดี นอกจากนี้ ครม.เห็นชอบขยายระยะเวลาโครงการออกไปจนถึงวันที่ 30 กันยายน 2565 จะเดิมที่สิ้นสุด 31 พฤษภาคม 2565 และขยายระยะเวลาการจ่ายเงินออกไปจนถึงวันที่ 31 สิงหาคม 2565 จากเดิมที่สิ้นสุด 30 เมษายน 2565
สาเหตุที่ต้องขออนุมัติกรอบวงเงินเพิ่มเติมในครั้งนี้เนื่องจากพื้นที่ปลูกข้าวของเกษตรกรที่ขึ้นทะเบียนรอบที่ 1 ปีการผลิต 25624/65 ณ วันที่ 16 มีนาคม 2565 มีจำนวน 62,117,643 ไร่ เพิ่มขึ้น 583,099 ไร่ จากเป้าหมายของโครงการที่ตั้งไว้ 61,534,544 ไร่ โดยใช้วงเงินจ่ายช่วยเหลือเกษตรกรเพิ่มอีก 594.64 ล้านบาท ซึ่งเบิกจ่ายงบประมาณคงเหลือจากโครงการประกันรายได้เกษตรกรผู้ปลูกข้าวปี 2564/2565
นางสาวรัชดากล่าวด้วยว่า ผลการดำเนินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวปีการผลิต 2564/65 ณ วันที่ 11 เมษายน 2565 ธนาคารเพื่อการเกษตรและสหกรณ์การเกษตรได้โอนเงินให้เกษตรกรในโครงการแล้ว 4.63 ล้านครัวเรือน รวมเป็นเงินทั้งสิ้น 53,871.65 ล้านบาท
วันศุกร์ที่ 26 สิงหาคม 2565
รฟม. รับมอบโล่รางวัลการจัดการพื้นที่สีเขียว จากกรมส่งเสริมคุณภาพสิ่งแวดล้อม
.....
วันนี้ (26 สิงหาคม 2565) นายสาโรจน์ ต.สุวรรณ ผู้ช่วยผู้ว่าการ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเป็นผู้แทน รฟม. เข้ารับมอบโล่รางวัลการจัดการพื้นที่สีเขียว จากกรมส่งเสริมคุณภาพสิ่งแวดล้อม โดยมี นางภาวินี ณ สายบุรี รองอธิบดีกรมส่งเสริมคุณภาพสิ่งแวดล้อม ให้เกียรติเป็นผู้มอบรางวัลดังกล่าว ณ ห้องประชุมอารีย์สัมพันธ์ ชั้น 3 อาคารกรมส่งเสริมคุณภาพสิ่งแวดล้อม กรุงเทพมหานคร โดยพิธีมอบรางวัลดังกล่าวได้จัดขึ้นเพื่อเป็นการแลกเปลี่ยนเรียนรู้ประสบการณ์ในการจัดการพื้นที่สีเขียว และยกย่องเชิดชูกลุ่มเป้าหมายที่ร่วมดำเนินงานการจัดการพื้นที่สีเขียว รวมถึงเผยแพร่ประชาสัมพันธ์การจัดการพื้นที่สีเขียวสู่สาธารณะ เพื่อให้เกิดความตระหนักถึงความสำคัญของพื้นที่สีเขียวในวงกว้าง พร้อมทั้งสร้างแรงจูงใจให้กับหน่วยงานอื่น ๆ ได้นำไปใช้เป็นแนวทางในการปฏิบัติต่อไป
ทั้งนี้ รฟม. ได้ผ่านเกณฑ์การตรวจประเมินการจัดการพื้นที่สีเขียวที่เป็นมิตรกับสิ่งแวดล้อม ปีงบประมาณ 2564 อยู่ในระดับดี เนื่องจาก รฟม. มีการจัดการพื้นที่สีเขียว มีการปลูกพรรณไม้หลากหลายชนิดที่เหมาะสมและเป็นมิตรกับสิ่งแวดล้อม มีการบำรุงรักษาพรรณไม้ในพื้นที่อย่างสม่ำเสมอ มีการสร้างการมีส่วนร่วมของสมาชิกองค์กรเพื่อการพัฒนาพื้นที่สีเขียวเป็นประจำอย่างต่อเนื่อง รวมถึงมีการกำหนดนโยบายด้านความรับผิดชอบต่อสังคมและสิ่งแวดล้อม และมีสวนสุขภาพ รฟม. ที่มีความร่มรื่นไว้ให้บริการประชาชนได้ออกกำลังกาย ณ สำนักงานใหญ่ รฟม. พระราม 9 อีกด้วย ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันศุกร์ที่ 10 มิถุนายน 2565
​ก.อุตฯ รับมอบผลิตภัณฑ์ป้องกันและยับยั้งไวรัส จากบริษัท ไอเอชไอ เอเชีย แปซิฟิค (ประเทศไทย) จำกัด
​ก.อุตฯ รับมอบผลิตภัณฑ์ป้องกันและยับยั้งไวรัส จากบริษัท ไอเอชไอ เอเชีย แปซิฟิค (ประเทศไทย) จำกัด
ก.อุตฯ รับมอบผลิตภัณฑ์ป้องกันและยับยั้งไวรัส จากบริษัท ไอเอชไอ เอเชีย แปซิฟิค (ประเทศไทย) จำกัด
วันนี้ (10 มิถุนายน 2565) เวลา 14.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานรับมอบผลิตภัณฑ์ป้องกันและยับยั้งไวรัส จากบริษัท ไอเอชไอ เอเชีย แปซิฟิค (ประเทศไทย) จำกัด โดยการบริจาคผลิตภัณฑ์ดังกล่าวจะเป็นส่วนหนึ่งของสนับสนุนการป้องกันการติดเชื้อและลดการระบาดของเชื้อโควิด-19 ซึ่งกระทรวงฯ ซึ่งจะนำไปใช้งานในห้องประชุม ลิฟต์โดยสาร ตลอดจนจุดสแกนนิ้วมือ โดยมีข้าราชการลูกจ้างกระทรวงอุตสาหกรรม ผู้ประกอบการและประชาชนที่มาติดต่อราชการได้รับประโยชน์และได้รับการปกป้องมากยิ่งขึ้น โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม รักษาการในตำแหน่งผู้ตรวจราชการกระทรวงอุตสาหกรรม เข้าร่วม ณ ห้องชุณหะวัณ อาคารสำนักงานปลัดกระทรวงอุตสาหกรรม
วันเสาร์ที่ 11 ธันวาคม 2564
กระทรวงอุตฯ ดึงผู้ประกอบการพื้นที่อีสานกว่า 100 ร้านค้า ร่วมทดสอบตลาด “เอิ้นมา BUY สไตล์อีสาน” คาดสร้างรายได้หมุนเวียนในพื้นที่กว่า 5 ล้านบาท
นายจุลพงษ์ ทวีศรี รองปลัดกระทรวงอุตสาหกรรม  เป็นประธานในพิธีเปิดงาน “เอิ้นมา BUY สไตล์อีสาน” I-San Fashion Design Week
กระทรวงอุตฯ ดึงผู้ประกอบการพื้นที่อีสานกว่า 100 ร้านค้า ร่วมทดสอบตลาด “เอิ้นมา BUY สไตล์อีสาน” คาดสร้างรายได้หมุนเวียนในพื้นที่กว่า 5 ล้านบาท
จ.อุดรธานี : วันนี้ (10 ธันวาคม 2564) นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีเปิดงาน “เอิ้นมา BUY สไตล์อีสาน” I-San Fashion Design Week โดยมีนายภาสกร ชัยรัตน์ รองอธิบดีกรมส่งเสริมอุตสาหกรรม คณะผู้บริหารกระทรวงอุตสาหกรรม ผู้แทนจากหน่วยงานภาคีเครือข่าย นายถาวอน สีหาพม รองกงศุลใหญ่สาธารณรัฐประชาธิปไตยประชาชนลาว ณ ขอนแก่น นายเหงี้ยน หง็อก เหียบ กงศุลสาธารณรัฐสังคมนิยมเวียดนามประจำจังหวัดขอนแก่น ร่วมงาน และมีนายจำรัส กังน้อย รองผู้ว่าราชการจังหวัดอุดรธานี ให้การต้อนรับ ณ ลานโปรโมชั่น ชั้น 1 ศูนย์การค้าเซ็นทรัลพลาซา อ.เมืองอุดรธานี
กิจกรรมงาน “เอิ้นมา BUY สไตล์อีสาน” I-San Fashion Design Week เป็นการดำเนินงานภายใต้โครงการยกระดับผ้าทอมืออัตลักษณ์อีสานสู่สากล โดยมุ่งให้ผู้ประกอบการที่เข้าร่วมโครงการสามารถนำความรู้ที่ได้มาปรับใช้ในการพัฒนาธุรกิจทำให้สามารถลดต้นทุนการผลิตและเพิ่มมูลค่าให้กับผลิตภัณฑ์ในสาขาแฟชั่นผ้าและเครื่องแต่งกายเกิดผลิตภัณฑ์ใหม่ ๆ และตรงความต้องการของกลุ่มลูกค้า ซึ่งกิจกรรมดังกล่าว ถือเป็นการทดสอบตลาดงานแรกในเขตภาคตะวันออกเฉียงเหนือหลังจากการเปิดประเทศ โดยเป็นการบูรณาการร่วมกันของศูนย์ส่งเสริมอุตสาหกรรมภาคที่ 4-7 กรมส่งเสริมอุตสาหกรรม เพื่อเพิ่มองค์ความรู้ในการใช้วัตถุดิบและภูมิปัญญาท้องถิ่นเข้ามาส่งเสริมการรวมกลุ่มและเชื่อมโยงเครือข่าย รวมถึงพัฒนาผ้าทอมืออีสานซึ่งเป็นผลิตภัณฑ์ท้องถิ่นที่มีอัตลักษณ์ เพื่อเพิ่มมูลค่าและรองรับความต้องการของตลาด พร้อมเปิดโอกาสให้ผู้ประกอบการกลุ่มผลิตผ้าทอมือที่ได้รับการพัฒนาผ่านโครงการของดีพร้อมทั้ง 20 จังหวัดในพื้นที่ภาคตะวันออกเฉียงเหนือได้เข้าร่วมจัดแสดงและจำหน่ายกว่า 100 ร้านค้า ทั้งในส่วนที่เป็นผลิตภัณฑ์เดิมและผลิตภัณฑ์ที่ได้รับการพัฒนาใหม่กว่า 170 ผลิตภัณฑ์ โดยแบ่งเป็นโซนแสดงสินค้าผ้าและเครื่องแต่งกาย โซนเจรจาธุรกิจและให้คำปรึกษาแนะนำ ซึ่งดีพร้อมได้เล็งเห็นว่าการจัดกิจกรรมดังกล่าวจะเป็นประโยชน์ในการทำธุรกิจให้กับผู้ประกอบการในพื้นที่ ตั้งแต่การทดสอบตลาดให้กับผู้ประกอบการที่ผ่านการพัฒนาผลิตภัณฑ์ ทั้งในส่วนออนไลน์และออฟไลน์ และยังเป็นอีกหนึ่งช่องทางในการเพิ่มโอกาสในการทดลองตลาดสู่เชิงพาณิชย์ สร้างการเข้าถึงและรับรู้ความต้องการของตลาดเพื่อนำมาปรับปรุงให้เกิดผลิตภัณฑ์ใหม่ ๆ สร้างมูลค่าเพิ่มให้กับผลิตภัณฑ์ รวมถึงตอบโจทย์ทุกกลุ่มเป้าหมายตั้งแต่ประชาชนทั่วไปตลอดจนผู้สนใจเริ่มต้นธุรกิจ ทั้งนี้ คาดว่าการจัดงานเพื่อทดสอบตลาดในครั้งนี้ จะสามารถสร้างรายได้ให้กับผู้ประกอบการที่เข้าร่วมงานกว่า 5 ล้านบาท